བོད་ཀྱི་སྤྱི་སྐད་ཀྱི་བརྡ་སྤྲོད་སྐོར་ལ་ཉམས་ཞིབ་བྱེད་མཁན་ལྟོས་བཅས་ཀྱིས་ཉུང་ལ།དེའང་ཡུལ་སྐད་སོ་སོའི་བརྡ་སྤྲོད་ལ་ཁྱད་པར་ཆེར་མེད་པས་རེད།ཡིན་ནའང་།སྤྱི་སྐད་ནས་རྩོམ་པར་འཇུག་པ་ལ་ད་ལྟ་འུ་ཅག་གིས་སྨྲ་བཞིན་པའི་སྤྱི་སྐད་འདི་ལ་བསྟུན་ཅི་ཐུབ་ཀྱིས་ཡིག་ངོར་ཕབ་དགོས།དེ་ལའང་གསར་འགྱུར་དང་གླུ་ཚིགགཏམ་བཤད་ཐར་ཐོར་སྤྱི་སྐད་ཀྱི་བརྗོད་སྲོལ་ལྟར་བྲིས་པས་མི་ཆོག་པར།ངེས་པར་དུ་བརྗོད་སྲོལ་དེ་བཞིན་དུ་བྱས་པའི་སྙན་ངག་དང་ལྷུག་རྩོམ།སྒྲུང་གཏམ་སོགས་ཕོན་ཆེན་པོར་རྩོམ་དགོས་པ་ཡིན།སྤྱི་སྐད་ཀྱི་བརྗོད་སྲོལ་ཞེས་པ་འདིའང་སྤྱི་སྐད་ཀྱི་བཤད་སྟངས་ལ་གོ་དགོས་པ་ལས།སོ་སོའི་ཡུལ་སྐད་དང་ལུང་སྐད་ལྟར་བྲིས་པའི་བརྩམས་ཆོས་དག་མི་འདུས་ཏེ།དེ་རིགས་ནི་ཡུལ་སྐད་བྱེ་བྲག་པ་གང་ཞིག་ཡིག་ངོར་ཕབ་པ་ལས་སྤྱི་སྐད་རྩོམ་ཡིག་དར་བའམ་སྤྱི་སྐད་ཆགས་པ་ལ་ཕན་ཆེར་མི་ཐོགས།